cyanic-selkie/wikianc huggingface dataset:
Гудпастеров синдром
Последици
Кај голем број од пациентите, 80-90%, оваа болест ќе резултира со симптоми на брзо прогредирачки гломерулонефрит, 40-60% од пациентите ќе имаат исто така и белодробно крварење, додека кај мал број од пациентите ќе се појави изолирана белодробна болест. Иако Гудпастеровиот синдром може да предизвика крварење во белите дробови кое е опасно по живот, обично не резултира со долготрајно оштетување на белите дробови. По болничкото лекување, кај овие пациенти потребно е да се направат редовни и чести контроли за да се набљудува бубрежната функција и за проценка на имуносупресивната терапија. Најсериозна последица од Гудпастеровиот синром е бубрежната слабост, поради која може да се јави потреба од дијализа или трансплантација на бубрег кај овие пациенти.
Патофизиологија
GPS е предизвикан од абнормално производство на анти-GBM антитела на плазма клетките. Главната цел на овие абнормални антитела е не-колагенскиот домен на алфа-3 синџирот на колагенот тип 4, кој најмногу се наоѓа во базалните мембрани на гломеруларните и алвеоларните капилари, објаснувајќи ги нејасно специфичните симптоми на оваа состојба. Ова претпочитано таргетирање на овие алфа-3 колагенски синџири конкретно во базалните мембрани на гломеруларните и алвеоларните капилари може да се објасни со поголемата достапна изложеност на епитопите, поголемото проширување на алфа-3 колагенските единици и бидејќи овие алфа-3 колагенски синџири структурно обезбедуваат поголема пристапност за целените антитела. Овие антитела ги врзуваат нивните реактивни епитопи со базалните мембрани и ја активираат каскадата на комплементот, што доведува до смрт на означените клетки. Специфично врзување на антитела и епитоп што покажува највисок афинитет и е патогено се јавува помеѓу антителата GP A и анти-GBM епитопскиот регион, означен E A, кој е остатоци 17-31 од алфа 3 подединица на не-колагенски домен од тип IV колаген. Т-клетките се исто така вмешани, иако генерално се смета за реакција на хиперсензитивност тип II.
Дијагноза
Дијагнозата на GPS често е тешка, бидејќи многу други болести можат да предизвикаат различни манифестации на состојбата и всушност самата состојба е ретка. Најточно средство за постигнување на дијагнозата е тестирање на погодените ткива со помош на биопсија, особено бубрегот, бидејќи тој е најдобро проучен орган за добивање примерок за присуство на анти-GBM антитела. Покрај анти-GBM антителата вмешани во болеста, околу еден од тројца од засегнатите, исто така, има цитоплазматски антинеутрофилни антитела во нивниот крвоток, што често претходи на анти-GBM антителата за околу неколку месеци или дури години. Колку подоцна се дијагностицира болеста, толку е полош исходот за засегнатото лице.
Дополнително, ако постои суштинско сомневање за болеста, сералошкото тестирање за ELISA анализа обично се прави со барање на алфа3 NC1 домен област на колаген IV со цел да се избегнат лажни позитиви.
Третман
Главна основа за лекување на ГПС е плазмаферезата, процедура во која крвта на засегнатото лице се испраќа преку центрифуга и различните компоненти се одвојуваат врз основа на тежината. Плазмата содржи анти-GBM антитела кои ги напаѓаат белите дробови и бубрезите на засегнатото лице и се филтрира. Останатите делови од крвта (црвените крвни зрнца, белите крвни зрнца и тромбоцитите) се рециклираат и интравенски се реинфузираат. Повеќето поединци погодени од болеста, исто така, треба да се третираат со имуносупресивни лекови, особено циклофосфамид, преднизон и ритуксимаб, за да се спречи формирањето на нови анти-GBM антитела за да се спречи понатамошно оштетување на бубрезите и белите дробови. Други, помалку токсични имуносупресиви како што е азатиоприн може да се користат за одржување на ремисија.
Гудпастеровиот синдром се третира со брз и агресивен третман за да се отстранат штетните антитела, да се контролира внесот на течности, да се следи крвниот притисок, и поради превенција на сериозни бубрежни и белодробни оштетувања.
Благите форми на Гудпастеровиот синдром можат да се третираат со имуносупресиви, најчесто орални имуносупресиви. Оваа терапија има за цел да го намали создавањето на Гудпастеровите антитела од страна на имунолошкиот систем. Кортикостероидите можат да се внесат во самата терапија сè со цел да се контролира крварењето во белите дробови. Во зависност од одговорот што ќе го даде самиот организам при терапијата, третманот со имуносупресиви може да биде продолжен од 6-12 месеци. Многу од заболените ќе имаат и потреба од плазмафереза. Оваа процедура е метод со кој се отстрануваат несаканите супстанци (токсини, антитела и метаболити) од крвта. Плазмаферезата е често применувана заедно со кортикостероидниот третман. Кај тешките и повторливи случаи на Гудпатеров синдром, пациентите можат да бидат третирани и со дијализа со цел отпадните производи да бидат отстранети од крвта. Во најтешките случаи при кои дијализата е неуспешна, тогаш потребна е трансплантација на бубрег. Доколку не се третира навремено, прогнозата на оваа болест е лоша. Исходот најмногу зависи од оштетувањето на бубрезите, а повторното враќање на оваа болест е ретко.
Прогноза
Со третман, стапката на петгодишно преживување е >80% и на помалку од 30% од засегнатите лица им е потребна долготрајна дијализа. Студија спроведена во Австралија и Нов Зеланд покажа дека кај пациенти на кои им е потребна ренална заместителна терапија (вклучувајќи дијализа) средното време на преживување е 5,93 години. Без третман, практично секое засегнато лице ќе умре или од напредна бубрежна инсуфициенција или од белодробни крварења.
Епидемиологија
ГПС е редок симптом, а зафаќа околу 0,5-1,8 на милион луѓе годишно во Европа и Азија. Тоа е исто така невообичаено меѓу автоимуните болести со тоа што е почеста кај мажите отколку кај жените и исто така е поретка кај црнците отколку кај белците, но почеста е кај народот Маори од Нов Зеланд. Врвните опсези за почетокот на болеста се 20-30 и 60-70 години.
Знаме на Азербејџанската Советска Социјалистичка Република
Знамето на Азербејџанската Советска Социјалистичка Република било усвоено на 7 октомври 1952 година од страна на тогашната влада на Азербејџанската ССР.
Дизајн
Знамето било исто со знамето на СССР, со додаток на сината лента во долниот дел. Првото знаме било усвоено во 1920, но траело до 1921 затоа што тогаш Азербејџанската ССР била во склоп на Закавкаската СФСР и го користела знамето на Заавкаската СФСР сè до 1937 г. Потоа првобитното знаме на Азербејџанската ССР било во црвена боја со срп и чекан во горниот лев агол и скратеница за републиката на азербејџански јазик. Од 1937 до 1940 текстот бил на латиница, а од 1940 до 1952 текстот бил испишан на кирилица.
Поврзано
[[Категорија:Знамиња на Азербејџан
Flagge Aserbaidschans ธงชาติอาเซอร์ไบจาน
NGC 3279
NGC 3279 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3279 се споменува и како IC 622, UGC 5741, MCG 2-27-27, IRAS 10320+1127, CGCG 65-59, FGC 1100, Todd 30.
Откривање
Објектот е откриен на 5 март 1878 година од страна на Дејвид Пек Тод, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 3279 е од видот Scd. Видливиот сјај со голо око изнесува 13,4 m, а оној во рамките на интервалот од минималната до максималната честота 14,1 m, додека површинскиот сјај изнесува 13 m/лм2. NGC 3279 има привидни димензии од 2,9' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 34 м 42,6 с, а неговата деклинација, односно висината на лакот на тој агол, + 11° 11' 49". Положбениот агол на објектот е во износ од 152°.
Други поделби
Проучување на NGC 3279 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 31302. Во рамките на атласот на длабокото небо, Уранометрија 2000.00, објектот припаѓа на групата означена со бројот 190; додека во Каталогот на основни ѕвезди (GSC) е групиран под бројот 842. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 238.
Горно Оризари (Скопско)
Горно Оризари — село во Општина Шуто Оризари во Скопје.
Население
Според последниот попис од 2021 година, во селото живееле 540 жители, од кои 455 Македонци, 4 Албанци, 46 Роми, 13 Срби, 1 останат и 21 лице без податоци.
Родови
Горно Оризари е македонско село.
Според истражувањата од 1950-тите, родови во селото се:
Мирчевци (6 к.) доселени се од селото Копаница, Полошко. Во споменатото село пред околу 220 години живееле двајца браќа и една сестра, нивната сестра за жена сакал да ја земе некој Албанец, но браќата не ја давале и го убиле Албанецот, и едниот брат побегнал во селото Брезно, а вториот најпрво во селото Кучково, потоа прешол во селото Орман, па од таму во Горно Оризари. Го знаат следното родословие: Димитрија (жив на 90 г. во 1950-тите) Миајле-Јован-Трајко, предокот кој се доселил во селото; Таневци (8 к.) доселени се од некое албанско село во околината на Витина, Косово. Го знаат следното родословие: Павле (жив на 70 г. во 1950-тите) Петре-Тане-Стевко, предокот кој се доселил, нив во местото на старина ги истерале доселените Албанци; Станковци (4 к.) доселени се од истото место како и претходниот род, го знаат следното родословие: Стојан (жив на 55 г. во 1950-тите) Станко-Велко-Станко, основачот на родот; Кусо-Митревци (1 к.) отсекогаш имале една куќа, местото на старина како кај претхидните два рода, го знаат следното родословие: Славе (жив на 35 г. во 1950-тите) Никола-Петре-Митре, основачот на родот; Каскаровци (2 к.) доселени се пред крајот на турското владеење од селото Мирковци, Скопска Црна Гора. Подалечно потекло имаат од селото Блаце, Кај Качаник. Го знаат следното родословие: Александар (жив на 30 г. во 1950-тите) Божин-Нешо-Петре, кој се иселил од Блаце.
Личности
Родени во Оризари:
Сеиичиро Маки
(роден ) — јапонски фудбалер.
Репрезентативна кариера
бил член на јапонската репрезентација на Светското првенство 2006.
Список на ѕвезди во соѕвездието Зајак
Ова е список на позначајни ѕвезди во соѕвездието Зајак, надолно подредени според сјајноста.
Држилово (Негушко)
Држилово (Μεταμόρφωση, Метаморфоси; книжевно: Μεταμόρφωσις, Метаморфосис; до 1928 година: Δροζέλοβο, Дрозелово или Ντραζίλοβο, Δραζίλοβο, Дразилово ) — село во Берско, Егејска Македонија, дел од денешната Општина Негуш, во Централна Македонија, Грција.
Географија и местоположба
Селото се наоѓа на 13 километри северозападно од градот Негуш, на надморска височина од 950 метри.
Сместено е во североисточните пазувите на планината Каракамен, оддалечено е 4 километри од селото Голема Река.
Историја
До почетокот на век, Држилово било богато село. Држилово е познато историско село по своето масовно учество во Негушкото востание во 1822 година, кога потполно настрадало, а неговите жители кои успеале да се спасат се раселиле во источна Македонија, во Пиринска Македонија, во Солун и на други места. Од тука потекнува и семејството Држиловци, познати по својата македонска печатница во Солун. Било уништено од Мехмед Емин-паша. 40 држиловци, заедно со 25 теовчани, го обезбедиле префрлањето на жените ид ецата од Негуш.
Аеродром Донгхоја
Аеродром Донгхоја (виетнамски: Sân bay Đồng Hới или Cảng hàng không Đồng Hới) е аеродром кој ѝ служи на Донгхој, Виетнам. Се наоѓа на 6 км северно од Донгхој.
Држилово (Негушко)
Историја
По Негушкото востание, селото не било обновено и само повремено се користело од влашките сточарски семејства, но не било населено сè до 1924 година, кога тука биле населени грчки бегалци од Понд.
Во 1928 година, името на селото било променето во Метаморфосис (Μεταμόρφωση).
Повторно се распаднало за време на Граѓанската војна (зимата 1947 г.), а неговите жители се преселиле во градот Негуш, но продолжиле да ги користат своите имоти.
Стопанство
Селаните, како и иселениците кои повремено го посетуваат, главно ги користат своите имоти за ситно земјоделство.
Население
Обновеното село, првпат се појавува во пописот од 1928 година, како чиста бегалска населба, кога бројот на жители изнесувал 57, а во 1940 година 115 жители. По Граѓанската војна, селото повторно се распаднало и само повремено е посетувано од страна на некогашните жители, кои се преселиле во градот Негуш. Бидејќи селото не било обновено, во подоцнежните пописи било забележано како населба без жители, но во последните години некои од нив започнале да се враќаат и да го обновуваат. Во пописот од 1991 година биле забележани 71 жител.
Самоуправа и политика
Селото припаѓа на општинската единица Негуш со седиште во истоимениот град, која припаѓа на поголемата општина Негуш, во округот Иматија. Воедно, селото е дел од општинскиот оддел Голема Река, во кој покрај селото Држилово влегуваат и селата Голема Река и Куцуфљани.
Опсада на Цариград (1261)
Опсадата на Цариград од 1261 година претставува успешна воена операција со која градот бил преземан од страна на Михаил VIII Палеолог, а со тоа се ставило крај на Латинското Царство.
Позадина
По преземањето на Цариград од страна на крстоносците, на територијата на Византија било формирано Латинското Царство и неколку мали византиски држави, од кои најсилни биле Никејското Царство и Епирското Деспотство. Никејското Царство со текот на времето успеало да зазеде неколку територии во Анадолија. По неуспешната опсада во 1260 година од страна на Михаил VIII Палеолог, императорот се подготвил за нов напад на градот, кој започнал на 26 јули 1261 година.
Фонтиверос
Фонтиверос — општина во покраината Авила на автономната заедница Кастиља и Леон во Шпанија.
Опсада на Цариград (1261)
Опсада
Опсадата на градот започнала на 25 јули 1261 година, и истата била предводена од страна на Алексеј Стратегопул. Заземањето на градот можеби било сосема случајно. Алексеј Стратегопул со само околу 800 луѓе се наоѓал во Тракија, за да ја надгледува никејско-бугарската граница. Тој се упатил кон Цариград. По преминувањето на Босфорот неговата армија разбрала дека градот е сосема празен и нема од кого да биде одбранет. Во помош му дошла и џеновската флота. Во ваква ситуација го заварил градот главно поради договорот којшто сѐ уште постоел помеѓу Никеја и Латинското Царство, кој требало да заврши во август истата година. Венецијанската флота била распоредена во Црното Море, а во градот останал само мал број на бродови. Тој во текот на ноќта, можеби со помош на населението, успеал да влезе во градот. Неговите сили без проблеми успеале да го заземат градот. Сепак, царот Балдуин II успеал да побегне. Михаил III во градот влегол на 15 август, и во црквата Света Софија бил прогласен за нов цар на Византија, додека пак Алексеј бил награден со титулата цезар.
Земја
Поимот „земја“ во македонскиот јазик ја означува:
Мисурица (Асамати)
Мисурица — археолошко наоѓалиште во преспанското село Асамати. Претставува населба и некропола од римско време. Се наоѓа на 1 км северно од селото, во рамнината крај езерскиот брег, на блага височинка што се издига над околниот терен и зафаќа површина од околу 4 хектара, каде при обработувањето на земјата мештаните наидувале на темели од објекти, а по површината се гледаат фрагменти од керамички садови, питоси, тегули и множество градежен материјал. Во селска нива на човек од селото Рајца во 1935 година бил откриен гроб граден од тули и покриен со монолитна камена плоча. Во гробот немало прилози.
Тукидид
Тукидид (околу 460 п.н.е. – околу 395 п.н.е.) (грчки Θουκυδίδης, Thoukydídēs) бил старогрчки историчар и автор на Историја на Пелопонеската војна, во која се зборува за војната меѓу Спарта и Атина од 411 п.н.е. Тукидид се смета за татко на „научната историја“ заради неговите строги стандарди и анализи на причините и последиците, без никакво споменување на интервенции од боговите во неговиот труд.
JetMinds
JetMinds или JetMinds.org - веб заснована платформа наменета за ученици во основно и средно образование.
Платформата овозможува учење на интернет на мајчин јазик, според материјали кои ја следат официјалната државна програма и кои се составени од врвни професори.
Мотивација за производот
Основачите на JetMinds го анализираат проблемот и заклучуваат дека истото се јавува поради неколку клучни разлики помеѓу студентите и учениците. Поконкретно, учениците:
На овој начин се раѓа JetMinds, производ кој има за цел да овозможи висококвалитетно неформално и дигитално образование за учениците во Македонија и пошироко.
Инвеститори и развој
Развојот на JetMinds почнува во 2017 година со минимална инвестиција од 10.000 евра од страна на основачите. По една година развој, првата бета верзија на производот е издадена во март 2018 година.
Бета верзијата е тестирана од 50тина ученици кои укажуваат на повеќе слабости, почнувајќи од дизајнот до перформансите на апликацијата.
Во јули 2018, Сигмоид аплицира со JetMinds за venture capital инвестиција од страна на Фондот за иновации и технолошки развој. На истиот повик проектот е одбиен.
Во периодот од 2019 и 2020, компанијата Сигмоид инвестира дополнителни 10.000 евра во развој на JetMinds, достигнувајки вкупна бројка од 53.000 евра за развој на производот. Во периодот на развој, повеќе од 20 луѓе работат на JetMinds.
JetMinds се лансира на 25 декември 2019 година.
Дизајн
JetMinds е заснована на принципите на flat design со фокус на едноставност во користењето.
Платформата како образовни материјали користи видео лекции и квизови. Дополнително, JetMinds нуди детална аналитика за корисникот и/или родителите. Аналитиката покажува што и колку учел корисникот, како и дава компаративна статистика за учениците во истата генерација.
Платформата JetMinds исто така користи технологија која ја вика двострано усовршување.
Од една страна, JetMinds користи машинско учење за да детектира низ податоците кои теми се претходен пропуст на секој ученик.Од друга страна, не дозволува ученикот да формулира тековни пропусти во знаењето бидејќи за да комплетира една тема ученикот мора да помине три нивоа на задачи – секое ниво со 100% точност. Во превод, двострано го напаѓа проблемот за усовршување на материјата.
Содржина
Во моментот JetMinds содржи материја по математика за основно образование и дел од средно образование. Системот се надоградува и со останати предмети.
Материјата во Македонија ја следи официјалната програма на Министерството за Образование, но исто така ја надоградува со теми кои се попроблематични за учениците.
Во развојот на содржината на JetMinds се вклучени врвни професори и инструктори, како на пример доктори на науки, магистри, кадри кои имаат иплементирано образовни програми на ниво на државата, како и лица со повеќе децениско искуство во предавање.
Назив JetMinds маскота Џет
Називот JetMinds има две значења. Од една страна, називот на платформата може да биде толкуван како мозоците на Џет – маскотата на платформата.
COVID-19
Na 14ти март, како мерка против ширењето на COVID-19 вирусот, платформата JetMinds e отворена со сите функционалности бесплатно.
Во периодот платформата JetMinds забележува исклучително висок сообраќај. Повеќе од 1.500 нови ученици се регистрираат секојдневно на платформата, а бројот на активни корисници на дневно е неколкупати поголем.
Надворешни врски
Официјално мрежно место
Сончогледи (филм)
„Сончогледи“ (српски: Сунцокрети) — југословенски филм од 1988 година, во режија на Јован Ранчиќ. Главните улоги ги толкуваат: Драгомир Фелба, Радош Бајиќ, Татјана Бељакова, Олга Одановиќ и Петар Краљ.
Синопсис
Осамениот старец Јова, пензиониран чевлар и вдовец, кој е запоставен од синот и снаата, ја запознава тинејџерката Тања која сака да му помогне. Неговата почетна недоверба постепено прераснува во вистинско пријателство. Кога другарите на Тања дознаваат дека таа му помага на дедо Јова, тие се договараат да го направат истото и така создаваат група наречена „Сончогледи“ чија мисија е да им се помогне на старите луѓе.
Фреснедила
Фреснедила — општина во покраината Авила на автономната заедница Кастиља и Леон во Шпанија.
Дескати (општина)
Дескати (Δήμος Δεσκάτης, Димос Дескатис) — општина во Гребенскиот округ на југозападот на Егејска Македонија, денес во областа Западна Македонија, Грција. Административен центар е гратчето Дескати, чие име има влашко потекло. На југ општината се граничи со Тесалија.
Населени места
Општината Дескати е создадена на 1 јануари 2011 г. по законот „Каликратис“ со спојување на две стари општини: Дескати и Хасија.
Општинска единица Дескати
Општинската единица Дескати ги опфаќа следниве населени места:
Општинска единица Хасија
Општинската единица Хасија со седиште во Дименица (Карперо) ги опфаќа следниве населени места:
Поранешни села
На територијата на општината се наоѓаат и следниве поранешни села:
Игор Сечин
Игор Сечин дипломирал Ленинградскиот државен универзитет во 1984 година и како јазичар зборува португалски и француски јазик. Во 1980 година Игор Сечин работел во Мозамбик. Тој бил официјален советски преведувач. Се верува дека тој таму бил шпион, и човек преку кој минувал шверцерот на оружје кон Латинска Америка.
Во текот на својата политичка кариера, Сачин бил заменик шеф во кабинетот на рускиот претседател Владимир Путин од 2004 година, заменик-шеф на претседателската администрација, советник на претседателот а од 2008 вицепремиер. Во периодот од 2004 до 2011 година бил претседател на Одборот на директори на компанијата "Роснефт"
Гросенерих
Гросенерих (Großenehrich) — мал град во округот Кифхојзер, во сојузната покраина Тирингија, Германија. Се наоѓа 13 километри јужно од окружниот град Зондерсхаузен и 34 километри северозападно од покраинскиот главен град Ерфурт.
Местоположба
Местата во градското подрачје на Гросенерих се наоѓаат јужно од нискиот ридски масив Хајнлајте. На градското подрачје помеѓу Блидерштет и Отерштет тече реката Хелбе.
Градски единици
Кон градот Гросенерих припаѓаат десет места.
Градски совет
Градскиот совет на Гросенерих се состои од 14 члена и бил избран на општинските избори на 26 мај 2019 година, што довело до следнава распределба:
Градоначалник
Градоначалник е Кај Кноблох (Граѓанска иницијатива Кирхенгел). Бил избран на 17 март 2019 година.
Грб на Јордан
Грбот на Јордан е официјалниот грб во државата. Грбот бил официјално усвоен на 25 август 1934 година, но истиот бил дизајниран во 1921 година по наредба на принцот Абдула I. Централен елемент во грбот е орелот кој може да се најде кај скоро сите арапски грбови застанат на златен диск. Дискот се наоѓа на лента и целиот грб е окполен со платно.
Јагњеница
Јагњеница (словенечки: Jagnjenica) — населба во Општина Радече во југоисточна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Црква „Св. Петка“ - Горно Оризари
Света Петка — македонска православна црква во скопското село Горно Оризари. Црквата е посветена на Света Петка Римјанка и патронот се слави на 8 август. Црквата е изградена од страна на жителите на Горно оризирари во 2005 година, но поради недостиг на средства иконостасот, камбанаријата и придружните објекти биле изградени десетина години подоцна. Кога комплетно било се завршено, црквата била осветена на 8 август 2015 година, лично од архиепископот охридски и македонски г.г. Стефан. Инаку црквата е изградена врз постар објект од 12 или 13 век од кој дел е зачуван и денес и е вклопен во новата црква. Зачуваниот дел е конзервиран од страна на конзерваторскиот центар од Скопје.
Каролинзи
Каролинзи — владејачка династија на Франската држава и на државите коишто настанале по Верденскиот договор од 843 година, од 687 до 947 година.
Угледот на семејството м у го донел Пипин Кусиот. Династијата своето име го добила по својот најзначаен и најпознат претставник Карло Велики, ,. (владеел во периодот 768-814), кој во 800 година во Рим бил крунисан за цар на Римското Царство. По пребивањата со Византија и мирот во Ахен (812), византискиот цар Михаил I Рангабе го признал Карло Велики за цар.
Внуците на Карло Велики ја поделиле Франкската држава со Верденскиот договор во 843 година. По распаѓањето на Франкската држава, на нејзината територија се создале Италија, Франција и Германија. Каролиншката династија во Италија се задржала до 875 година, во Германија до 911, а во Франција до 987 година.
Партија на правдата и развојот
Партијата на праведноста и развојот (турски: Adalet ve Kalkınma Partisi или скратено AKP) е актуелната партија на власт во Република Турција. Партијата била основана на 14 август 2001 година од страна на тогаш поранешниот градоначалник на Истанбул, Реџеп Таип Ердоган, денешен премиер на Турција. Во моментот партијата го формира мнозинството во турскиот парламент со 353 пратеници.
Партијата се опишува главно како конзервативна која се залага за либерализација на турското општество. Како главна цел на партијата е членството на Турција во ЕУ. Во текот на нивното владеење биле преземени голем број на реформи во најразлични области, а како најголеми се сметаат укинување на смртната казна и укинување на законот според кој курдскиот јазик бил забранен во земјата. Како таква, таа е прифатена од голем број на земји од Западна Европа и САД, честопати споредувана како единствен модел за слични партии кои во иднина би требало да бидат формирани во ислмскиот свет.
ЈДЖ 83
ЈДЖ серија 83 парна локомотива на Југословенските државни железници градени во поголем број, и со голема распространетост во тогашната југословенска република Босна и Херцеговина.
Останата е една ваква локомотива од серијата 83 во Р. Македонија со број МЖ 83-064 пред училиштето Владо Тасевски во Скопје.
Технички одлики
Парна локомотива од серијата 83, со два цилиндра на заситена пареа и со влечен дво осовински тендер. Наменета за полесни товари и патнички возови.
Бомбашки напад на аеродромот Бургас
Бомбашкиот напад на аеродромот Бургас се случил на 18 јули 2012 година.
Маркгрофовска оперска куќа
Маркгрофовска оперска куќа (Markgräfliches Opernhaus) или Маркгрофовска опера е барокна оперска куќа во градот Бајројт, Германија, изградена помеѓу 1744 и 1748 од Јозеф Сен-Пјер. Таа е една од неколку преостанати театри во Европа од овој период и била во голема мера обновена. Внатрешноста била дизајнирана од Џузепе Гали Бибјена и неговиот син Карло од Болоња во доцен барокен стил. Принцезата Вилхелмина од Прусија (постарата сестра на Фридрих Велики), жена на Фридрих (маркгроф на Бранденбург-Бајројт), учествувала како писател, играч, композитор, глумец и режисер.
Бомбашки напад на аеродромот Бургас
Според првичните информации, најмалку седум лица загинале и дваесетина биле повредени во терористичкиот напад што се случил околу 17.23 часот на паркинг пред аеродромот во бугарскиот град Бургас. Според извештаите од бугарските медиуми, целта на нападот биле 150 израелски туристи, кои на половина час пред експлозијата долетале од Тел Авив и влегле во три автобуса со кои требало да заминат на црноморското крајбрежје. Меѓу загинатите има Израелци, но и бугарски државјанин.
Според првичните сознанија од очевидци во еден од автобусите влегол бомбаш кој активирал експлозив. Повредените лица веднаш по екплозијата биле пренесени во болницата во Бургас. Четворица од ранетите се во критична состојба. Меѓу повредените има и две бремени жени.
Маркгрофовска оперска куќа
Секој септември, театарот е домаќин на Бајројтскиот барокен фестивал, со изведби на ретки оперски дела.
Бомбашки напад на аеродромот Бургас
По експлозијата аеродромот во Бургас е затворен за сообраќај, а сите летови се пренасочени кон Варна.
Маркгрофовска оперска куќа
На 30 јуни 2012, оперската куќа била впишана во списокот за светско културно наследство на УНЕСКО.
Бомбашки напад на аеродромот Бургас
Одговорност
Медиумите во Бугарија по настанот потстиле дека на 5 јануари се појавиле информации дека израелските власти стравуваат од терористички напади врз Израелци во Бугарија, во организација на либанската шиитска организација Хезболах, поддржана од Иран, за одмазда за убиството на нејзиниот функционер Имад Мугне.
Одговорноста за нападот сè уште никој не ја презел. Сепак, изралески медиуми посочиле прст кон Иран. Неодамна изралеските власти ја предупредиле Бугарија да ги подигне мерките на готовност, поради можност за терористички напади врз туристи од Израел.
Нидербеза
Нидербеза (Niederbösa) — општина во округот Кифхојзер, во сојузната покраина Тирингија, Германија.
Нешто (филм од 1982)
Нешто (The Thing) — научнофантастичен филм на Џон Карпентер од 1982 година, со Курт Расел во главната улога. Преработка е на филмот „Нешто од друг свет“ од 1951 година, заснован на романот „Кој е тоа?“ на Џон Кембел. По премиерата филмот се здобил со многу негативни критики, пред сè поради преголемата употреба на практичните ефекти, како и тоа што воопшто не се совпаѓал со содржината од оригиналниот филм „Нешто од друг свет" од 1951 година. Дел од неуспехот се должи и на тоа што во ист период во киносалите се прикажувал Е.Т. на Стивен Спилберг, кој прикажува една поинаква и попријатна приказна за пријателството меѓу дете и вонземјанин. Како и да е со тек на времето „Нешто" ја добива наклоноста на публиката, и станува многу популарен помеѓу обожавателите на филмовите на ужасите. Денес филмот се смета за еден од најдобрите филмови на ужасите што некогаш биле направени, благодарение на таа популарност во 2002 излегува видеоигра што ја продолжува приказната од филмот, а во 2011 излегува и филм во кој содржината се случува во Норвешката база на Антарктикот пред настаните од изворниот филм.
Надворешни врски
__ИНДЕКС__
Прекоп (Асамати)
Прекоп — археолошко наоѓалиште во преспанското село Асамати. Претставува населба од хеленистичко време. Се наоѓа на 2 км северно од селото и во правецот на селото Езерани, на самото езерско крајбрежје, каде на простор од 100 × 100 м по површината се гледаат остатоци од градби кои со едниот дел навлегуваат во водата на езерото. Објектите се откриени случајно, при опаѓањето на нивото на езерото. Најверојатно се работи за рибарски населби. Наодите се чуваат во Музејската збирка во Ресен.
Голем песочен биосферен резерват
Голем песочен биосферен резерват — биосферен резерват во австралиската држава Квинсленд кој се наоѓа на копнени и крајбрежни води поврзани со локалните локални власти во регионот на брегот Фрејзер и регионот на фимпи и островот Фрејзер, и со заливот познат како заливот Херви.
Биосферниот резерват бил опишан од УНЕСКО во 2016 година како: "Големиот песочен биосферен резерват се наоѓа во југоисточниот биорегион на Квинсленд во источна Австралија. Познат по своето културно и еколошко значење, резерватот ги содржи Големиот песочен теснец, мочуриште на списокот на Рамсар и островот Фрејзер, светско културно наследство на УНЕСКО. Во резерватот се вградени најголемите Песочен остров и крајбрежна песочна маса во светот."Биосферниот резерват е основан во 2009 година и нејзините управни органи се пријавени како Регионална група за управување со природни ресурси Бурнет Мери, Агенција за заштита на животната средина (Квинсленд), Паркови и служби за животински свет на Квинсленд и области на локалната самоуправа на брегот Фрејзер Регион и Регион Гимпи.
Резерватот е вулканска област и највисок врв во неговата близина е планината Мотар (450 метри надморска височина). Низ резерватот течат 6 реки и е познато по тоа што е дом на највисоката и најбогата дождовна шума на светот, која расте на песок.
Руска партија
Руска партија, понекогаш нарекувана и Петрова одбрана е шаховско отворање кое настанува со потезите:
И покрај тоа што ова симетрично отворање има долга историја, за пргв пат било популаризирано од страна на рускиот шахист Александар Петров во средината на 19. век. Како заслуга на напорите и истражувањата од страбна на руските мајстори Петров и Карл Јаниш ова отворање е наречено Руска одбрана.
Руската партија се смета за слабо и неинспиративно отворање. И покрај тоа, тоа нуди можности за напад,и неколку линии се навистина остри. Често се в рши размена, и црниот по овојувањето на значајно темпо добива на располагање одлично поле за својот коњ. Партијата на Пилсбери против Емануел Ласкер од 1896 го потврдува тоа. Црниот противнапад во центарот исто така овозможува играта да се трансформира во Шпанска партија, Италијанска партија (и други линии од Италијанска) и Шкотска партија. Велемајсторите Карпов, Јусупов, Маршал, Крамник и Пилсбери ја играле Руската партија со црни фигури.
ЕШО шифри
Шифррите во ЕШО за Руска партија се C43 за варијантата 3. d4 exd4 4. e5 Se4 5. Dxd4) и C42 за сите останати линии.
Основни елементи на побарувачката и понудата
Побарувачката и понудата (англиски: supply and demand) се клучни концепти во економската наука. Притоа, микроекономската наука се занимава со изучување на поединечната и пазарната побарувачка и понуда за определено добро, додека агрегатната побарувачка и агрегатната понуда се предмет на анализа на макроекономијата.
Поединечната побарувачка за определено добро претставува количина на доброто што едно лице сака и е способно да ја плати до определен временски период. Врз побарувачката на определено, да кажеме доброто Х, дејствуваат голем број фактори. Притоа, дури и од практиката може да се заклучи дека цената на доброто е најзначајниот фактор од којшто зависи побарувачката за тоа добро. Други фактори што ја условуваат побарувачката за одредено добро се: висина на доходот на потрошувачите, ширината на пазарот, очекувањата на потрошувачите за движењето на цената на доброто во иднина и други релевантни фактори. Во продолжение ќе ги обележиме со посебни симболи факторите што ја условуваат побарувачката за доброто Х.
Законот за побарувачката во економијата
Врз основа на кривата на побарувачката доаѓаме до законот за побарувачката во економијата. Тој може да се формулира на следниов начин: Покачувањето на цената на доброто, под претпоставка дека ништо друго не се променило, предизвикува опаѓање на вкупната барана количина за тоа добро. Намалувањето на цената на доброто, под претпоставка дека ништо друго не се променило, предизвикува пораст на вкупната барана количина за тоа добро.
Зошто со покачувањето на цената на доброто, бараната количина за тоа добро се намалува? Тоа е така од две причини. Прво, заради ефектот на супституција - ако едно добро поскапи, рационалните потрошувачи ќе настојуваат да го супституираат, да го заменат со друго добро: струја за нафта, говедско месо за пилешко месо итн. Второ заради ефектот на доходот- покачувањето на цената на доброто се сведува на осиромашување на потрошувачите, на смалување на нивниот доход: ако порасне цената на месото, потрошувачите ќе купуваат и трошат помалку месо. Поинаку стојат работите ако дојде до намалување на цената на доброто. Поевтинувањето на доброто привлекува нови купувачи и ја зголемува потрошувачката на постојните купувачи. Типичен пример за ова е пазарот на лични сметачи. Силните технолошки продори во доменот на микроелектрониката предизвикуваат постојано опаѓање на цената на личните сметачи. Тоа привлекува нови купувачи и личните сметачи денес масовно се користат во училиштата, факултетите, и во нашите домови. Слично стојат работите и со ласерските печатачи, со мобилните телефони итн.
Законот на побарувачката, вака како што го формулиравме и објаснивме, важи за најголемиот број добра и услуги. Но тука постојат и некои исклучоци врзани за т.н. Гифинов парадокс, однсоно Гифинов ефект - (Giffen effect). Кон средината на ХIX век Роберт Гифин ( Sir Robert Giffen, 1837-1910) забележал дека во Ирска, зголемувањето на цената на компирите, место да ја намали, ја зголемува побарувачката за компири, при дргуи непроменети услови (ceteris paribus). Оваа ситуација е невообичаена, чудна, бидејќи покачувањетоа на цената на определено добро фактички се сведува на намалување на доходот на потрошувачите и нивно осиромашување. Ваквиот феномент, односно парадокс, се појавил во Ирска, во услови на голема сиромаштија и голем недостаток на компири кои биле основен прехранбен производ на населението. Гифиниовиот парадокс може да се објасни со преовладувањето на ефектот на доход пред ефектот на супституција. Имено, покачувањето на цената на компирите, во услови кога тие се основен прехранбен производ, од кој во крајна линија зависи егзистенцијата на сиромашното население, уште повеќе го намалила и така нискоиот доход на населението. Во услови на голема сиромаштија можност за супституција на компирите со други прехранбени производи не постои, просто затоа што нив de facto ги нема- месото, на пример, во тоа време било луксуз за населението во Ирска. Во таква ситуација, според тоа, ефектот на супституција комплетно изостанува, а ефектот на доход е силен : населението на зголемената цена на компирите одговара со зголемена побарувачка за компири. Овде ќе се потсетиме дека доколку дојде до пораст на доходот на потрошувачите, расте побарувачката за секое добро и за секое ниво на цената на доброто. Тоа е случај со најголемиот број на добра. Добрата за кои побарувачката расте со порастот на доходот ( или што се сведува на исто, со намалување на нивните цени ) се нарекуваат нормални добра. Но, како што видовме кај Гифиновиот парадокс, постојат случаи во кои побарувачката за доброто , место да намалува, расте со порасотот на цената (намалувањето на доходот). Во современата економска литература се забележува дека друг вид на нестандардно однесување т.е. отстапување од законот за побарувачката е поврзан со т.н. инфериорни добра. Кај инфериорните добра порастот на доходот на потрошувачите, место кон зголемување, води кон намалување на поибарувачката за овие добра. Типичен пример за инфериорно добро е лебот. Имено, во современи услови порастот на потрошувачкиот доход ја намалува побарувачката за леб. Тоа е така, бидејќи зголемениот доход им овозможува на потрошувачите да го супституираат лебот со поскапи, поквалитетни добра (месо, сирење и сл.), односно со посупериорни супститути. Очевидно, кај инфериорните добра, ефектот на супституција преовладува пред ефектот на доход.
Факторите што ја условуваат побарувачката
Во досегашната анализа претпоставуваме дека побарувачката за одредено добро зависи само од цената на доброто. Дејството на другите фактори го запоставуваме. Но се разбира дека врз побарувачката дејствуваат и сите други фактори што порано само ги споменавме.
Поим за понудата и кривата на понудата
Под понуда се подразбира количината на одредено добро што претпријатијата се сакаат и се способни да ја произведат и продадат за определен временски период. Притоа, слично како и кај побарувачката пазарната понуда, се добива со сумирање на сите количини на одредено добро, што поединечните претпријатија сакаат и се способни да ги произведат и продадат во определен временски период. При анализата на понудата исто така се поаѓа од поставката дека понудата е функција на пазарната цена на доброто, доколку другите фактори кои ја детерминираат понудата остануваат непроменети, се исполни принципот ceteris paribus. Односот помеѓу пазарната цена на едно добро и количината на доброто што производителите, претпријатијата, сакааат да ја произведат и продадат, ceteris paribus, ни ја дава кривата на понудата.
Фактори што ја условуваат понудата
Понудата е функција на дејството на поголем број фактори:
Sx = f ( Pf, Px, Pi,Pr, T, O )
Еластичност на побарувачката, поим
Претходните испитуавања потврдија дека помеѓу бараната количина за определено добро и висината на цената на доброто постои обратнопропорционална зависност: ако цената расте, побарувачката за доброто опаѓа односно ако цената опаѓа, побарувачката за доброто расте.Тоа беше, како што порано утврдивме, суштината на законот на побарувачката. Ценовната еластичност на побарувачката го покажува интензитетот на реагирање на бараната количина на некое добро на промената на цената, ceteris paribus.
Според тоа:
Совршено нееластична и совршено еластична побарувачка
Побарувачката е совршено нееластична кога промената на цената на определено добро не предизвикува никакви промени во бараните количини од истото добро. Кривата на побарувачката во случај на совршена ценовна нееластичност на побарувачката е вертикална линија и покажува дека бараните количини на доброто се еднакви на секоја цена на истото добро. Другиот екстрем е совршено еластична побарувачка. Совршено еластична побарувачка постои кога и мало зголемување на цената на доброто Х ќе предизвика бараното количество на доброто да падне на нула. Тоа е случај кај моделот на совршена конкуренција кога голем број ситни и меѓусебно независни производители произведуваат добро во ист или горе-долу ист квалитет.
Фактори што ја детерминираат еластичноста на побарувачката
Постојат 4 основни фактори што ја детерминираат ценовната еластичност на побарувачката.
Бајракли џамија (Самоков)
Бајракли џамија е џамија која се наоѓа во Самоков, Бугарија.
Самата џамија била изградена во текот на 19 век, а за последен пат била реконструирана во периодот од 1960 до 1966 година, кога и објектот бил претворен во музеј. Џамијата се состои од едно минаре кое е во облик на спирала.
Денеска, објектот претставува споменик на културата.
Канелони
Канелоните се исто така типично јадење на каталонската кујна, каде што се нарекуваат канелони и традиционално се јадат на денот на Свети Стефан.
Југ (книга)
Југ (книга)  е книга од Ернест Шеклтон која ја опишува втората експедиција на Антарктикот предводена од него, Империјална трансантарктичка експедиција од 1914 до 1917 година. Објавена е во Лондон од Вилијам Хајнеман во 1919 година.
Позадина
Книгата за претходната "Експедиција на Нимрод на Шеклтон од 1907-1909 година е напишана, врз основа на диктат на Шеклтон, од Едвард Саундерс, известувач на Лајтелтон тајмс во Крајстчерч., Нов Зеланд. Саундерс му беше препорачан на Шеклтон од премиерот на Нов Зеланд, Сер Џозеф Вард; тој го придружуваше Шеклтон во Британија за да работи на „Срцето на Антарктикот“, која се појави во ноември 1909 година. во Нов Зеланд и Австралија на почетокот на 1917 година. Саундерс подоцна напиша: „Ако кажам дека секое поглавје е целосно мое, би требало да кажам невистина. Мојата работа беше комплементарна со неговата.
Леонард Хаси, член на експедицијата, беше со Шеклтон за време на северна руска кампања и го направи последното уредување без плаќање.
Правата на книгата беа доделени на наследниците на Сер Роберт Лукас-Тут, добротвор на експедицијата, кој почина во 1915 година. Шеклтон не беше во можност да ги врати парите позајмени за експедиција Наследниците на Лукас-Тут бараа отплата на заемот; други добродетели ги отпишаа своите заеми.
Книгата е посветена на „моите другари кои паднаа во белото војување на југот и на црвените полиња на Франција и Фландрија“.
Резиме
Во предговорот, Шеклтон напиша „... Мислам дека иако неуспехот во вистинското достигнување мора да се забележи, во оваа книга има поглавја со високи авантури, напорни денови, осамени ноќи, уникатни искуства и пред сè, записи за непоколеблива решителност. , врвна лојалност и дарежлива самопожртвуваност од страна на моите луѓе кои ... сепак ќе бидат интересни за читателите кои сега со задоволство се свртуваат од црвениот ужас на војната ... да ја прочитаат ... приказната за Белата војна на југот."
Во предговорот е вклучена програмата објавена пред експедицијата. Издржливост ќе ја однесе Трансконтиненталната забава до Веделово Море; Трансконтиненталната партија би го преминала антарктичкиот континент, околу 1800 mi, од Веделовото Море до Море Рос преку Јужниот пол. Тоа би било прво такво патување; се надеваше дека ќе биде завршен за околу пет месеци. Од другата страна на столбот, Aurora ќе ја извади Ross Sea party, која ќе постави складишта на патеката на Трансконтиненталната партија и ќе отиде на југ за да помогне таа партија Трансконтиненталната партија ќе преземе магнетни и метеоролошки набљудувања за време на патувањето. Другите страни од експедицијата би биле ангажирани во научна работа, проучување на геологијата и метеоролошките услови; бродовите би биле опремени за хидрографска работа.
Книгата го опишува напредокот на „Издржливоста“ низ мраз во Веделовото Море; бродот на крајот беше држен во мраз и се оддалечи со него. Бродот бил смачкан и потонал. Партијата кампуваше на мразот кој се оддалечи на север; кога мразот повеќе не ги поддржува, отидоа до трите чамци од бродот и тргнаа кон Островот на слонови. Шеклтон и уште пет други, во еден од чамците, Џејмс Керд, го направија морското патување до Јужна Џорџија, каде Шеклтон и уште двајца ја преминаа планинската внатрешност на островот за да стигнат до станицата за китови и да повикаат помош. Мажите кои сè уште се на островот Слон беа спасени од капетанот Луис Пардо, кој командуваше со чилеанската морнарица Јелчо, мал пароброд што му го позајми на Шеклтон од чилеанската влада.
Последното поглавје го опишува подоцнежното вклучување на членовите на експедицијата во Првата светска војна; тројца се убиени, а петмина се ранети.
Додаток I, „Научна работа“, се состои од написи од членовите на експедицијата кои биле научници: „Номенклатура на морски мраз“ од Џејмс Вордие, „Метеорологија“ од Леонард Хуси, „Физика“ од Реџиналд В. Џејмс и „Китовите и китови од Јужен Атлантик“ од Роберт Селби Кларк. Додаток II, „Колибите за експедиција кај Мекмердо Саунд“, од Шеклтон, ги опишува колибите што му се познати, во корист на идното истражување на Антарктикот.
Супервелеслалом
Супервелеслалом – натпреварувачка дисциплина во алпско скијање. Заедно со спустот, се вбројува во „брзински“ скијачки трки, за разлика од техничките, велеслаломот и слаломот. Во Светскиот куп официјално е воведен во сезоната 1983, на Светското алпско првенство во 1987 и на Зимските олимписки игри во 1988 година. Слично како и во спустот, другата брзинска дисциплина во алпско скијање, супервелеслаломот се состои од широки поставени врати низ кои натпреварувачот мора да помине. Патеката е така поставена така што скијачите мора повеќе да вртат отколку во спуст, но брзините сè уште се многу поголеми отколку во велеслаломот. Секој натпреварувач има право само на едно возење. На олимписките игри, вообичаено супервелеслаломот се изведува на истите падини како и спустот со тоа што стартот е поставен пониско.